આપણે જ્ઞાન મેળવવું છે? કે જ્ઞાનની ચર્ચાઓ કરી આપણે કેટલાં જ્ઞાની છીએ તે સામા વ્યક્તિને બતાવવું છે, તે પહેલાં નક્કી કરી લેવું જોઈએ. બાકી ન તો જ્ઞાન ઓશોના પુસ્તક માંથી મળે છે કે ન ગીતા, બાઈબલ, ધમ્મપદ કે કુરાનમાંથી. ન વેદ કે પુરાણોમાંથી. જ્ઞાન સદા અનુભવમાથી જ મળે છે. કૃષ્ણએ ગીતા કે મહમ્મદે કુરાન શાસ્ત્રો વાંચીને નથી લખી. એક ગહન અનુભૂતિમાં થયેલ જ્ઞાનનુ અવતરણ છે આ પુસ્તકો. પણ આપણા માટે બે કોડીના છે. કારણ આપણી પાત્રતા નથી એ જ્ઞાનને સમાવવાની અને તેથી જ આપણે એ જ્ઞાનનો ભંડાર બીજા લોકોને અજ્ઞાની અને આપણી જાતને જ્ઞાની બતાવવા માટે આપણે કરતાં હોઈએ છીએ. જેમ જેમ મનની આ ચાલાકીઓને સમજતાં જઈએ તેમ તેમ જ્ઞાન નો માર્ગ ખૂલતો જાય છે તે મારા અનુભવથી કહું છું. આશા છે કદાચ મારી વાત તમને સમજાય.